
Ehitusloa andmine (Looga tn 23) 

1. ASJAOLUD JA MENETLUSE KÄIK

28.07.2020 ehitisregistri elektroonilisse keskkonda laekus läbivaatamiseks ehitusloa taotlus  Looga tn 23 kinnistule aiamaja laiendamiseks ja ehitusteatised kogumismahuti, kanalisatsioonitoru rajamiseks koos ehitusprojektiga „Aiamaja rekonstrueerimine 226_EP_v01“, peaprojekteerija OLEGTA OÜ.
Ehitusprojekt on koostatud 12.08.2015 kinnitatud Narva Linnavalitsuse korraldusega nr 934-k projekteerimistingimuste alusel.
29.07.2020 ehitisregistri  keskkonnas on genereeritud ehitusloa  eelnõu nr 2012271/23621, menetluse nr 223184 ning suunatud Arhitektuuri- ja Linnaplaneerimise Ametile ja Päästeameti Ida päästekeskusele kooskõlastamiseks ning arvamuste avaldamiseks.

Ehitusprojektis on avastatud puuduseid ning ehitisregistri elektroonilise keskkonna kaudu ehitusprojekt  tagastatud puuduste kõrvaldamiseks.

17.08.2020 lõplikult kõrvaldatud puudustega ehitusprojekt on ehitisregistri elektroonilises keskkonnas projekteerija poolt taasesitatud.

27.08.2020 kõik kaasatud isikud kooskõlastasid ehitusloa eelnõu.

Ehitusprojekt vastab sätestatud nõuetele ja projekteerimistingimustele ning ehitisele ja ehitamisele esitatud nõuetele.

Ehitusseadustiku § 44 toodud ehitusloa andmisest keeldumise põhjused puuduvad. Seega ehitusloa andmiseks takistusi ei ole.

2.    ÕIGUSLIKUD ALUSED

2.1. Ehitusseadustiku § 39 lõike 1 kohaselt ehitusloa annab kohaliku omavalitsuse üksus.

2.2. Narva Linnavalitsuse Arhitektuuri- ja Linnaplaneerimise Ameti põhimääruse § 9 punkti 2 kohaselt järelevalve osakonna põhiülesandeks on ehitus- ja kasutuslubade taotluste menetlemine ning linnavalitsuse vastavasisuliste korralduste ettevalmistamine, mille alusel toimub ehitusloa või kasutusloa andmine, muutmine, kehtetuks tunnistamine või keeldumine andmisest.

2.3. Ehitusseadustiku § 35 lõike 5 kohaselt kui ehitusloakohustusliku ehitise ehitusprojekt  sisaldab ehitisi, mille ehitamisest peab teavitama, siis asendab ehitusteatist ehitusluba.

3. OTSUS

Anda  ehitusluba Looga tn 23 kinnistule aiamaja laiendamiseks ja kogumismahuti, kanalisatsioonitoru rajamiseks vastavalt ehitusprojektile „Aiamaja rekonstrueerimine 226_EP_v02“, peaprojekteerija OLEGTA OÜ.
4. RAKENDUSSÄTTED

4.1. Korraldus jõustub teatavakstegemisest.

4.2. Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebuse Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

